rejauldu/bengali-wikipedia huggingface dataset:
এম হল অস্ট্রেলীয় লেখক পিটার রবের লেখা একটি বই যা ইতালীয় চিত্রশিল্পী মাইকেলেঞ্জেলো মেরিসি দা কারাভাজ্জোকে নিয়ে লেখা। ১৯৯৮ সালে অস্ট্রেলিয়ায় ডাফি ও স্নেলগ্রোভ কর্তৃক প্রথম প্রকাশিত বইটি, ২০০০ সালে ব্রিটেনে প্রকাশিত হলে বিতর্কের সৃষ্টি করে।M by Peter Robb: Stephen Moss on the war of words over Robb's idiosyncratic Caravaggio biography, Guardian, 9 Feb. 2000. এটি মার্কিন যুক্তরাষ্ট্রে এম: দ্য ম্যান হো বিকেম কারাভাজ্জিও (নিউ ইয়র্ক: হেনরি হল্ট, ২০০০) নামে প্রকাশিত হয়েছিল।  এম (অস্ট্রেলীয়) জাতীয় জীবনী পুরস্কারNational Biography Award এবং ভিক্টোরিয়ান প্রিমিয়ার পুরস্কার জিতেছে।Victorian Premier's Award   তথ্যসূত্র    বহিঃসংযোগ    প্রকাশক কর্তৃক M- এর বর্ণনা  এম -তে পিটার রবের সাক্ষাৎকার  বিষয়শ্রেণী:১৯৯৮-এর অ-কল্পকাহিনী বই বিষয়শ্রেণী:ইতালীয় জীবনী বিষয়শ্রেণী:অস্ট্রেলীয় অ-কল্পকাহিনী বই বিষয়শ্রেণী:ডাফি ও স্নেলগ্রোভের বই বিষয়শ্রেণী:কারাভাজ্জিও
রাঙ্গামাটি সেনানিবাস হচ্ছে রাঙ্গামাটি জেলায় অবস্থিত একটি সেনানিবাস। বাংলাদেশ সেনাবাহিনীর ৩০৫ পদাতিক ব্রিগ্রেডের সেনারা এখানে কর্মরত আছেন।  পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।   শিক্ষাপ্রতিষ্ঠান   রাঙামাটি ক্যান্টনমেন্ট পাবলিক স্কুল এন্ড কলেজ (প্রস্তাবিত)  ৩০৫ পদাতিক ব্রিগেড কর্তৃক পরিচালিত   লেকার্স পাবলিক স্কুল এন্ড কলেজ   আরো দেখুন   আলিকদম সেনানিবাস  বান্দরবান সেনানিবাস  তথ্যসূত্র  বিষয়শ্রেণী:বাংলাদেশের সেনানিবাস
ডান|থাম্ব|কুনিগামি গ্রাম এবং ইয়োরোনজিমার মধ্যে বন্ধুত্বের সম্মানে তৈরি স্মৃতিস্তম্ভ।  ওকিনাওয়া দাই সেকিরিনজান কোয়াসি-ন্যাশনাল পার্কের অংশ কেপ হেডো একটি প্রিফেকচারাল পার্ক যা ১৯৬৫ সালে প্রতিষ্ঠিত করা হয়েছিল এবং ১৯৭২ সালে ওকিনাওয়া জাপানে প্রত্যাবর্তনের মাধ্যমে পুনঃপ্রতিষ্ঠিত হয়েছিল।  এডো আমলে ( – ) তৈরি জাপানি প্রাদেশিক ভূমি সম্পর্কিত মানচিত্রের একটি সিরিজ, শোহো কুনিয়েজুতে , কেপ হেডোকে "হেতো মিসাকি" বা "কেপ হেতো" হিসাবে দেখানো হয়েছে।  কমোডোর পেরি( – ) তার অভিযান চলাকালীন কেপ হেডো পরিদর্শন করে এবং তার ন্যারেটিভ অফ দ্য এক্সপিডিশন অফ অ্যান আমেরিকান স্কোয়াড্রন টু দ্য চায়না সিজ অ্যান্ড জাপান-এ এটিকে "কেপ হোপ" বা "আশা অন্তরীপ" নামে লিপিবদ্ধ করেন। ১৮৯২ সালে প্রথম প্রকাশিত পাইলট গাইড নিহন সুইরোশিতে উল্লেখ করা হয়েছে যে কেপটি কেপ কুনিগামি নামেও পরিচিত এবং সাধারণত এটি একটি নটিক্যাল ল্যান্ডমার্ক হিসেবে ব্যবহৃত হয়।   ওয়েবসাইটটি (বা এই স্থানটি) এখন একটি পর্যটন গন্তব্যে পরিণত হয়েছে—এর অবস্থান এবং সেখানে নির্মিত স্মৃতিসৌধের জন্য, যা যুক্তরাষ্ট্রের দখলের অবসান এবং ওকিনাওয়াকে জাপানের সার্বভৌমত্বে ফিরিয়ে আনার স্মৃতিকে স্মরণ করিয়ে দেয়। স্মৃতিসৌধটি সাধারণত পর্যটকদের কাছে একটি ছবি তোলার আকর্ষণীয় স্থান হিসেবে বিবেচিত হয়; স্থানটিতে পর্যটনের পরিমাণ বাড়ার সঙ্গে সঙ্গে, এর আশপাশে বেশ কিছু রেস্তোরাঁ, উপহার সামগ্রীর দোকান এবং অন্যান্য পর্যটন-সুবিধা গড়ে উঠেছে।  ওকিনাওয়ার ইতিহাসের কিংবদন্তি অনুযায়ী, ওকিনাওয়ার রাজা গিহন (শাসনকাল আনুমানিক ১২৪৮–১২৬০) সিংহাসন ত্যাগ করার পর রাজধানী থেকে পালিয়ে যান এবং বনাঞ্চলে হারিয়ে যান। বলা হয়ে থাকে, তাকে সর্বশেষ দেখা গিয়েছিল হেদো পয়েন্ট (হেদো-মিসাকি) নামক খাড়া পাহাড়ের ধারে, যা ওকিনাওয়া দ্বীপের সর্বউত্তরের প্রান্ত।
ভারতীয় মহিলা লিগ ২ (সংক্ষেপে আইডব্লিউএল ২) হল ভারতীয় ফুটবলে মহিলাদের দ্বিতীয় স্তরের পেশাদার ফুটবল লিগ। প্রতিযোগিতাটি ২০২৩ সালে প্রতিষ্ঠিত হয়, প্রথম মৌসুম ২০২৪ থেকে শুরু হয়। লিগটি ভারতীয় মহিলা লিগের নীচে ভারতের প্রথম জাতীয় মহিলা দ্বিতীয় স্তরের পেশাদার ফুটবল লীগ হিসাবে চালু হয়েছিল।   ইতিহাস   সর্বভারতীয় ফুটবল ফেডারেশন ভারতের প্রথম জাতীয় মহিলা দ্বিতীয় স্তরের পেশাদার ফুটবল লিগ হিসাবে লিগটি চালু করেছিল। জানুয়ারি ২০২৪--এ, লিগ কমিটি ২০২৪-২৫ মৌসুম থেকে কার্যকর, আইডব্লিউএল এবং আইডব্লিউএল ২ এর সাথে জড়িত ক্লাবগুলির পদোন্নতি এবং নির্বাসন ব্যবস্থার প্রবর্তন নিশ্চিত করেছে।   বিন্যাস  উদ্বোধনী মরশুমে ২৪টি ক্লাব ছিল যারা রাজ্য লিগের মাধ্যমে যোগ্যতা অর্জন করেছিল এবং সদস্য রাজ্য সমিতিগুলি দ্বারা মনোনীত হয়েছিল। গ্রুপ পর্বে ক্লাবগুলিকে পাঁচটি গ্রুপে বিভক্ত করা হবে, প্রতিটি গ্রুপে তিনটি করে এবং প্রতিটি ক্লাব তাদের নিজ নিজ গ্রুপে একবার রাউন্ড-রবিন ফর্ম্যাটে তাদের প্রতিপক্ষের সাথে খেলবে, প্রতিটি গ্রুপের বিজয়ীরা ফাইনাল রাউন্ডে যাবে। ফাইনাল রাউন্ডটি একক-লেগ রাউন্ড-রবিন ফর্ম্যাটে গঠিত হবে, যেখানে শীর্ষ দুটি দল আইডব্লিউএলে পদোন্নতি পাবে।   ক্লাব    বিজয়ী    +আইডব্লিউএল ২- এর ফলাফলমৌসুম বিজয়ী রানার্স-আপ২০২৩-২৪ শ্রীভূমি নিতা এফএ২০২৪-২৫ গাঢ়োয়াল ইউনাইটেড ইন্ডিয়ান অ্যারোস  রেকর্ড সমূহ +সর্বোচ্চ গোলদাতামরসুমখেলোয়াড়ক্লাব গোল২০২৩/২৪শ্রুতি কুমারী গাঢ়োয়াল ইউনাইটেড ১০২০২৪/২৫লিংডেইকিম কিপগেন ১২  সম্প্রচার ইউটিউবের মাধ্যমে সর্বভারতীয় ফুটবল ফেডারেশন এই প্রতিযোগিতার ম্যাচগুলি সম্প্রচার করে।  লিঙ্ক: youtube.com/indianfootball   আরও দেখুন    ভারতে ফুটবল  ভারতে মহিলাদের ফুটবল   টীকা   তথ্যসূত্র  বহিঃসংযোগ আইডব্লিউএল ২    বিষয়শ্রেণী:২০২৩-এ ভারতে প্রতিষ্ঠিত বিষয়শ্রেণী:ভারতীয় মহিলা ফুটবল লিগ বিষয়শ্রেণী:ভারতে ফুটবল
আব্দুল করিম আব্বাসি (জন্ম: ১৫ ডিসেম্বর ১৯৩৮) বাংলাদেশের নেত্রকোণা জেলার রাজনীতিবিদ ও আইনজীবী যিনি নেত্রকোণা-১ আসনের সংসদ সদস্য ছিলেন।   প্রাথমিক জীবন  আব্দুল করিম আব্বাসী ১৫ ডিসেম্বর ১৯৩৮ সালে নেত্রকোণা জেলায় জন্মগ্রহণ করেন।   রাজনৈতিক জীবন  আব্দুল করিম আব্বাসী ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-১ আসন থেকে তিনি পরাজিত হয়ে ছিলেন। ২০০৬ সালে তিনি লিবারেল ডেমোক্র্যাটিক পার্টিতে যোগ দেন। উল্লেখ্য তিনি পঞ্চম জাতীয় সংসদের হুইপের দায়িত্ব পালন করেন    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:নেত্রকোণা জেলার আইনজীবী বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
thumb| সাহিত্য অকাদেমি ভারতের রাষ্ট্রভাষাগুলিতে রচিত সাহিত্যের উন্নতি ও সমন্বয়ের লক্ষ্যে ভারত সরকার কর্তৃক স্থাপিত একটি প্রতিষ্ঠান। ১৯৫৪ সালের ১২ মার্চ রাজধানী নয়াদিল্লিতে এই সংস্থাটি স্থাপিত হয়। ১৯৫৬ সালের ৭ জানুয়ারি সোসাইটি রেজিস্ট্রেশন অ্যাক্ট, ১৮৬০ অনুসারে এটি একটি নিবন্ধিত সোসাইটিতে পরিণত হয়। বর্তমানে ভারতের সকল রাজ্যে এই সংস্থার শাখা স্থাপিত হয়েছে। সাহিত্য অকাদেমির অনুমোদিত ভাষাগুলি হল - অসমীয়া, বাংলা, দোরগি, ইংরেজি, গুজরাতি, হিন্দি, কন্নড়, কাশ্মীরি, কোঙ্কণি, মৈথিলি, মলায়লাম, মইথেই, মরাঠি, নেপালি, ওড়িয়া, পাঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু।  প্রতিষ্ঠার সময় এর প্রথম সচিব হন কৃষ্ণ কৃপালনী। বিশিষ্ট বাঙালি সাহিত্যিক সুনীল গঙ্গোপাধ্যায় সাহিত্য অকাদেমির সভাপতিপদে আসীন ছিলেন। এস এস নুর এই সংস্থার সহ-সভাপতি এবং প্রসিদ্ধ কন্নড় সাহিত্যিক অগ্রহর কৃষ্ণমূর্তি এর সচিব।   উদ্দেশ্য  সাহিত্য অকাদেমির মুখ্য উদ্দেশ্য হল ভারতের বহুভাষিক সমাজব্যবস্থার মধ্যে সমন্বয় সাধন, ভারতীয় সাহিত্যের উন্নতিসাধন, উচ্চ সাহিত্যমান স্থাপন এবং ভারতের রাষ্ট্রভাষাগুলিতে রচিত সাহিত্যের পৃষ্ঠপোষকতার মাধ্যমে জাতীয় সংহতিকে সুসংবদ্ধ করা। সাহিত্য অকাদেমি প্রতিটি ভারতীয় ভাষায় পত্রিকা, মনোগ্রাম, বিভিন্ন শ্রেণির রচনা, সাহিত্যসংগ্রহ, বিশ্বকোষ, অভিধান, গ্রন্থপঞ্জি ও সাহিত্যের ইতিহাস প্রকাশ করে। ভারতের বিভিন্ন ভাষার মধ্যে অনুবাদ কর্ম এই সংস্থার দায়িত্বেই মূলত হয়ে থাকে। এছাড়াও বিভিন্ন ভাষা থেকে ভারতীয় ভাষাগুলিতে বিভিন্ন গ্রন্থের অনুবাদ করে থাকে অকাদেমি। এছাড়াও প্রতিবছর ₹৫০,০০০ (ভারতীয় টাকা) মূল্যের সাহিত্য অকাদেমি পুরস্কার প্রদান করে।   অবস্থান  ১৯৬১ সালে রবীন্দ্রনাথ ঠাকুরের জন্মশতবর্ষে নির্মিত নয়াদিল্লির রবীন্দ্র ভবনে সাহিত্য অকাদেমি স্থানান্তরিত হয়। প্রসিদ্ধ স্থপতি হাবিব রহমান নির্মিত এই ভবন অন্যান্য জাতীয় আকাদেমি যথা সঙ্গীত নাটক অকাদেমি ও ললিত কলা অকাদেমির সঙ্গে বর্তমানে এই সংস্থারও ঠিকানা।   গঠন  সাহিত্য অকাদেমির সর্বোচ্চ শাসন কর্তৃত্ব অর্পিত থাকে একটি ৯৭ সদস্যবিশিষ্ট জেনারেল কাউন্সিল এবং ২৫ সদস্যবিশিষ্ট একজিকিউটিভ বোর্ডের হাতে। এই দুই সভাই অকাদেমির নীতিনির্দেশিকা প্রণয়ন করে থাকেন।  জেনারেল কাউন্সিলের মেয়াদ পাঁচ বছরের। এই সভা সভাপতি বা প্রেসিডেন্ট, সহ-সভাপতি বা ভাইস-প্রেসিডেন্ট এবং রাষ্ট্রভাষাগুলির প্রতিনিধিত্বকারী একজিকিউটিভ বোর্ড সদস্যদের এবং সাহিত্য অকাদেমির ফিনান্স কমিটিতে প্রতিনিধিত্বকারী একজন জেনারেল কাউন্সিল সদস্যকে নির্বাচিত করে। সচিব অকাদেমির প্রধান প্রশাসনিক আধিকারিক।  এছাড়াও সাহিত্য অকাদেমিতে প্রতিটি রাষ্ট্রভাষার জন্য একটি উপদেষ্টা বোর্ড থাকে। এই বোর্ড সংশ্লিষ্ট ভাষার প্রথিতযশা সাহিত্যব্যক্তিত্বদের নিয়ে গঠিত হয়। এঁরা সংশ্লিষ্ট ভাষার উন্নতিসাধনে বিভিন্ন কর্মসূচির প্রস্তাবনা রাখেন। একজিকিউটিভ বোর্ড এই উপদেষ্টা বোর্ডকে নিয়োগ করেন।   তথ্যসূত্র    সাহিত্য অকাদেমীর ওয়েবসাইট (ইংরেজিতে)   আরও দেখুন   সাহিত্য অকাদেমী ফেলোশিপ  সাহিত্য অকাদেমী পুরস্কার  বিষয়শ্রেণী:ভারতীয় সাহিত্য বিষয়শ্রেণী:সাহিত্য সংগঠন বিষয়শ্রেণী:সাহিত্য অকাদেমী বিষয়শ্রেণী:সাহিত্য অকাদেমি বিষয়শ্রেণী:জাতীয় বিদ্বান পরিষদ বিষয়শ্রেণী:১৯৫৪-এ ভারতে প্রতিষ্ঠিত বিষয়শ্রেণী:ভারতের বই প্রকাশনা কোম্পানি
কারক হ্যামেট () আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন রোলিং স্টোন তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন।Hammett ranked at number 11 on Rolling Stone's 100 Greatest Guitarists of All Time   ডিস্কোগ্রাফি  মেটালিকা  কিল এম অল (১৯৮৩)  রাইড দ্যা লাইটেনিং (১৯৮৪)  মাস্টার অব পাপেটস (১৯৮৬)  ...এ্যান্ড জাস্টিস ফর অল (১৯৮৮)  মেটালিকা (১৯৯১)  লোড (১৯৯৬)  রিলোড (১৯৯৭)  সেইন্ট এ্যাঙ্গার (২০০৩)  ডেথ ম্যাগনেটিক (২০০৮)  হার্ডওয়্যার্ড... টু সেলফ-ডেসট্রাক্ট (২০১৬)   তথ্যসূত্র   বহিঃসংযোগ   Metallica's Gear  Encyclopedia Metallica   USA Today article on the documentary Some Kind of Monster  Rock 'n' Roll Hall of Fame: Metallica FuseTV  বিষয়শ্রেণী:১৯৬২-এ জন্ম বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:লিড গিটারবাদক বিষয়শ্রেণী:ফিলিপিনো বংশোদ্ভূত মার্কিন সঙ্গীতজ্ঞ বিষয়শ্রেণী:২০শ শতাব্দীর মার্কিন গিটারবাদক বিষয়শ্রেণী:মার্কিন হেভি মেটাল গিটারবাদক বিষয়শ্রেণী:জীবিত ব্যক্তি বিষয়শ্রেণী:মেটালিকার সদস্য
thumb|খ্রীষ্টপূর্ব ১৪০০-১০০০ সালের একটি ছাঁচ।  ছাঁচ (ইংরেজি: Mould) হলো কোন সামগ্রীর হুবহু আদলে তৈরি একটি কাঠামো যা ঐ সামগ্রী প্রস্তুতিতে ব্যবহৃত হয়। ছাঁচ বা মোল্ড ব্যবহার করে সামগ্রী তৈরির পদ্ধতিকে ঢালাই (ইংরেজি: Moulding) বলে । কার্যত ছাঁচ হল একটি ফাঁপা গর্ত যাতে উত্তপ্ত তরল ধাতু, প্লাস্টিক, কাচ অথবা সিরামিক ঢালা হয় এবং ঠাণ্ডা হয়ে উক্ত তরল উপাদানটি জমাট বেঁধে ঐ গর্তের আকার ধারণ করে। যে সামগ্রীটি উৎপাদন করা হবে, হুবহু সেই আদলে ফাঁপা ছাঁচ তৈরি করতে হয়।  ছাঁচ তৈরির পদ্ধতি টি বেশ মজার। মনে করুন আপনি একটি লোহার বল ঢালাই পদ্ধতিতে তৈরি করবেন। তাহলে প্রথমে আপনাকে ঐ বলের মতই একটা প্রতিলিপি(Pattern) তৈরি করে নিতে হবে। এটি তৈরি করা হয় কাঠ, প্লাস্টিক, মোম, সিরামিক অথবা ধাতু দিয়ে। তারপর এই প্রতিলিপিটির চারপাশ ছাঁচ তৈরির কাঁচামাল দিয়ে ভরতে হয়। এখন এই সমাবেশ থেকে প্রতিলিপিটি কে সরিয়ে নিলে, ঐ বলের মতই ফাঁপা গর্ত তৈরি হয়। প্রতিলিপির আকৃতি উৎপাদিত বস্তুর মত হলেও, আকার ঐ বস্তুর চেয়ে কিছুটা বড় বা ছোট হয়। কতখানি বড় বা ছোট হবে তা নির্ধারন করবেন ছাঁচ প্রস্তুতকারক বিভিন্ন হিসেব নিকেশ করে। প্রতিলিপিটি যতটুকু বড় বা ছোট করা যাবে তার মান কে অ্যালাউয়েন্স (Allowance) বলে ।  বিভিন্ন ধরনের ছাঁচ তৈরির পদ্ধতি:   কম্প্যাকশন প্লাগ সেন্টারিং(Compaction plus sintering)  ইঞ্জেকশন মোল্ডিং (Injection molding)  রিঅ্যাকশন ইঞ্জেকশন মোল্ডিং (Reaction injection molding)  কমপ্রেশন মোল্ডিং (Compression molding)  ট্রান্সফার মোল্ডিং (Transfer molding)  এক্সটরশন মোল্ডিং (Extrusion molding)  ব্লো মোল্ডিং (Blow molding)  রোটেশনাল মোল্ডিং (Rotational molding)  থার্মোফর্মিং (Thermoforming)  ভ্যাকুয়াম ফর্মিং (Vacuum forming) এটি থার্মোফর্মিং এর সরলিকৃত পদ্ধতি  ল্যামিনেটিং (Laminating)  এক্সপান্ডেবল বেড মোল্ডিং (Expandable bead molding)  ফোম মোল্ডিং (Foam molding)  রোটোমোল্ডিং(Rotomolding)  ভ্যাকুয়াম প্লাগ অ্যাসিস্ট মোল্ডিং (Vacuum plug assist molding)  প্রেসার প্লাগ অ্যাসিস্ট মোল্ডিং(Pressure plug assist molding)  ম্যাচড মোলড(Matched mold)   তথ্যসূত্র   ইংরেজি উইকিপিডিয়া  বিষয়শ্রেণী:যন্ত্রকৌশল  nl:Matrijs zh:模具，注塑，注塑成型
মিজোরাম ফুটবল দল হল ভারতের অঙ্গ রাজ্য মিজোরামের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়। ২০১৩-১৪ মৌসুমে সন্তোষ ট্রফির চ্যাম্পিয়ন হয়েছিল তারা।  ২০১৩-১৪ সন্তোষ ট্রফির ফাইনালে ৯ মার্চ শিলিগুড়ির কাঞ্চনজঙ্ঘা স্টেডিয়ামে অনুষ্ঠিত হয়, মিজোরাম রেলওয়েকে ৩–০ গোলে পরাজিত করে ট্রফি জিতেছিল এবং ₹৫ লক্ষ টাকা পুরস্কার জিতেছিল, এবং রানার্স-আপ রেলওয়ে ₹৩ লক্ষ টাকা পেয়েছিল।   সাফল্য   রাজ্য    সন্তোষ ট্রফি   বিজয়ী (১): ২০১৩-১৪  জাতীয় গেমস  স্বর্ণপদক (১): ২০১৫  বিসি রায় ট্রফি  বিজয়ী (২): ২০১৮-১৯, ২০১৯-২০  রানার্স-আপ (৩): ১৯৯৫-৯৬, ২০১৫-১৬, ২০১৬-১৭  মীর ইকবাল হুসেইন ট্রফি  বিজয়ী (৫): ২০০৪-০৫, ২০০৫-০৬, ২০০৬-০৭, ২০০৯-১০, ২০১৬-১৭  রানার-আপ (৪): ১৯৬৫–৬৬, ১৯৯৭–৯৮, ২০০৭–০৮, ২০১০–১১  এম দত্ত রায় ট্রফি  রানার্স-আপ (১): ২০০৮   অন্যান্য    বরদলৈ ট্রফি  রানার্স-আপ (২): ১৯৯৪, ১৯৯৭  যুব   সুব্রত কাপ  রানার্স-আপ (১): ২০২৩ (সাব-জুনিয়র; অনূর্ধ্ব-১৪)  তথ্যসূত্র  বহিঃসংযোগ  মিজোরাম ফুটবল অ্যাসোসিয়েশন    মিজোরাম ফুটবল অ্যাসোসিয়েশনের অফিসিয়াল পেইজ       বিষয়শ্রেণী:সন্তোষ ট্রফির দল বিষয়শ্রেণী:মিজোরাম বিষয়শ্রেণী:ভারতে ফুটবল বিষয়শ্রেণী:মিজোরামে ফুটবল
চাবিওয়ালা ২০২৫ সালের একটি বাংলা ভাষার ভারতীয় নাট্য চলচ্চিত্র। পরিচালনার পাশাপাশি গল্প, চিত্রনাট্য ও সংলাপ লিখেছেন রাজা ঘোষ। প্রধান চরিত্রে অভিনয় করেছেন কৌশিক কর, শুভাশীষ মুখোপাধ্যায়, অমৃতা চট্টোপাধ্যায়, রাহুল বন্দ্যোপাধ্যায় ও শঙ্কর দেবনাথ। চলচ্চিত্রটি একটি ব্যক্তিগত প্রেম, সামাজিক জটিলতা এবং নগর জীবনের নিঃসঙ্গতার কাব্যিক চিত্র—যেখানে প্রতিটি তালা যেন একেকটি মানুষের মন, আর সেই তালা খোলার চাবি খুঁজতে খুঁজতেই এগোয় গল্প।  প্রসেনজিৎ চৌধুরীর চিত্রগ্রহণে সম্পাদনা করেছেন অনির্বাণ মাইতি। সঙ্গীত পরিচালনা করেছেন নাবারুন বোস।  পটভূমি নাগেন ও ভবেন পেশাগতভাবে চাবি প্রস্তুতকারক, এক পেশা যা আধুনিক শহরে আজ প্রায় বিলুপ্তির পথে। যদিও তারা একই কাজ করেন, তাদের দৃষ্টিভঙ্গি একেবারেই আলাদা। নাগেন বয়সে বড় এবং পরিবারের প্রতি দায়িত্ববোধে আবদ্ধ। স্ত্রী ও ছেলেকে বাঁচিয়ে রাখাই তার প্রধান লক্ষ্য, আর এই পেশাই তাদের দিন গুজরের একমাত্র ভরসা—তাও কষ্টে-সৃষ্টে। অপরদিকে ভবেন এক স্বপ্নবিলাসী মানুষ, জীবনের দিকে তাকায় এক গোলাপি কাঁচের চশমায়। তারা প্রতিদিন পালাশপুর নামের একটি গ্রাম থেকে কলকাতায় আসে কাজের খোঁজে—তালাবদ্ধ দরজা আর লকারের খোঁজে। তবে ভবেনের যাত্রায় আরেকটি উদ্দেশ্য আছে—সে খুঁজে ফিরছে ফাতিমাকে, তার প্রথম ও একমাত্র প্রেম, যাকে সে হারিয়েছে ধনীদের হাতে বিয়ের পাত্রী হয়ে।  ভবেন জানে ফাতিমা কলকাতাতেই আছে, কিন্তু কোথায় জানে না। তবুও সে আশায় থাকে, হয়তো কোনো এক বন্ধ দরজার ওপারে মিলবে তার ভালোবাসা। এভাবেই কাহিনি প্রবাহিত হয় পুরনো কলকাতার অলিগলি দিয়ে—যা আজ বিলীন হতে বসেছে নতুন কলকাতার শপিং মল, মাল্টিপ্লেক্স আর আন্তর্জাতিক নাগরিকদের ভিড়ে।  এই যাত্রাপথে নাগেন ও ভবেন নানা বিচিত্র চরিত্রের মুখোমুখি হয়—এক ভাড়াটে বক্তা, আত্মহত্যাপ্রবণ লেখক, ভালোবাসায় লিপ্ত এক জুটি, একটি সিন্দুকের চাবি তৈরি করতে চাওয়া অপরাধী—যারা প্রত্যেকে নিজেদের যন্ত্রণার একটি টুকরো নিয়ে এসে গল্পটিকে সমৃদ্ধ করে। প্রতিটি চরিত্রের জীবনেই কোনো না কোনোভাবে "চাবি" একটি প্রতীক হয়ে উঠে আসে।  আর রয়েছে ফাতিমা—এক মুসলিম নারী, যে এক ব্যভিচারী স্বামীর সঙ্গে টিকে থাকার লড়াইয়ে ক্লান্ত, স্বামীর বিরুদ্ধে এক নারীর ওপর হামলার অভিযোগও আছে। সেই ফাতিমা আজ তার প্রথম প্রেম ভবেনকে মনে করে, ফিরে যেতে চায় অতীতের সেই স্নিগ্ধ ভালোবাসায়। ফাতিমার ধর্ম ও নারী পরিচয় এমন এক সংকট তৈরি করে, যার কোনও সহজ সমাধান নেই—একটি তালা যার চাবি নেই।  ভবেনের যাত্রায় বারবার দেখা হয় এক রহস্যময় চরিত্র ভুখারামের সঙ্গে—যে কখনো শিকল বিক্রেতা, কখনো অন্য কিছু। প্রতিদিনই ভুখারাম আসে নতুন বেশে, যেন সে বাস্তব নয়, বরং এক প্রতীক। অভিনয়শিল্পী  ভাবেন চরিত্রে কৌশিক কর  অম্লান মুখার্জির চরিত্রে শুভাশিষ মুখোপাধ্যায়  ফাতেমা চরিত্রে অমৃতা চট্টোপাধ্যায়  জায়রা আক্তার চরিত্রে সোহাগ সেন  ভুখারাম চরিত্রে রাহুল বন্দ্যোপাধ্যায়  সিদ্ধেশ্বর রায়ের চরিত্রে শঙ্কর দেবনাথ  সুধাংশু চরিত্রে ধৃতিমান চট্টোপাধ্যায়  নাফিসা চরিত্রে মনোশ্রী বিশ্বাস  মুক্তি চলচ্চিত্রটি ২০২৫ সালের ৬ জুন ভারতের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২৫-এর নাট্য চলচ্চিত্র বিষয়শ্রেণী:বাংলা ভাষার নাট্য চলচ্চিত্র
ভেস পেজ একজন প্রাক্তন ভারতীয় মধ্যমাঠের হকি খেলোয়াড়। উনি ১৯৭২ মিউনিখ অলিম্পিকে ব্রোঞ্জজয়ী ভারতীয় হকি দলের সদস্য ছিলেন। ভারতীয় টেনিস খেলোয়াড় লিয়েন্ডার পেজ ওনার ছেলে। উনি ক্রীড়া ঔষধের ডাক্তার। লখনউয়ের লা মারটিনিয়ের কলেজে উনি পড়াশুনো করেছেন।La  Martiniere College alumni meet The Tribune 8 November 2002, Chandigarh, India accessed July 2007 উনি মাইকেল মধুসূদন দত্তের নাতনী জেনিফার দত্তকে বিয়ে করেন।  তথ্যসূত্র  বিষয়শ্রেণী:ভারতীয় হকি খেলোয়াড় বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:ভারতের অলিম্পিক ফিল্ড হকি খেলোয়াড় বিষয়শ্রেণী:ভারতীয় পুরুষ ফিল্ড হকি খেলোয়াড় বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় রোমান ক্যাথলিক বিষয়শ্রেণী:জীবিত ব্যক্তি বিষয়শ্রেণী:১৯৭২ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী ভারতীয় বিষয়শ্রেণী:১৯৪৫-এ জন্ম বিষয়শ্রেণী:গোয়ার ফিল্ড হকি খেলোয়াড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৩১, ১২ মার্চ ২০২৩ (ইউটিসি) বিসবি অবজারভার   – (অপসারণের প্রস্তাবনা দেখুনলগ দেখুন) () উল্লেখযোগ্যতার মানদণ্ডগুলোতে উত্তীর্ণ মনে হচ্ছে না, ইংরেজী উইকিপিডিয়া দ্রুত অপসারণ ধারায় অপসারিত, যেখান থেকে অনুবাদ করা হয়েছে। — AKanik 💬 ১৭:৫০, ৫ মার্চ ২০২৩ (ইউটিসি)   নিবন্ধের গুরুত্ব সম্পর্কে কোন পরিস্কার ধারনা পাওয়া গেলো না। গুগল করলেও অফিসিয়াল ওয়েবসাইট এর বাইরে তেমন কোন উল্লেখ নাই। -- NahidHossain (আলাপ) ০২:২৬, ৬ মার্চ ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
Thank you for your recent constructive additions to Wikipedia.  The IP address from which you contributed appears to be shared, and you may find yourself blocked or disrupted from editing Wikipedia due to administrator intervention against vandals who share your IP address.  I would strongly encourage you to create a user account so that you may continue to contribute even in the event of a softblock. Thank you again for your support of the project!বিষয়শ্রেণী:ব্যবহারকারী সতর্কীকরণ টেমপ্লেট
"লস্ট ফর ওয়ার্ডস্‌" ব্রিটিশ রক ব্যান্ড পিংক ফ্লয়েডের একটি একক। এটি তাদের ১৯৯৪ সালের দ্য ডিভিশন বেল অ্যালবামের দশম ট্র্যাক হিসাবে প্রকাশিত হয়েছিল। এটি যৌথভাবে রচনা করেছেন ডেভিড গিলমোর এবং পলি স্যামসন। গানের বেশিরভাগ অংশ স্যামসন দ্বারা রচিত, যা ব্যান্ডমেট রজার ওয়াটার্সের সাথে গিলমোরের তৎকালীন সম্পর্কের তীব্র ব্যঙ্গাত্মক প্রতিচ্ছবি রচনা করেছে। এটি অ্যালবামের পেনাল্টিমেট ট্র্যাক হিসাবে প্রদর্শিত হয়।  গানটি ইউএস রক রেডিওতে অ্যালবামের প্রকাশের সপ্তাহে প্রকাশিত হয়েছিল। প্রকাশের পরর এটি বিগত সপ্তাহে প্রকাশিত "কিপ টকিং" গানের সাফল্য ছাড়িয়ে যায়। কানাডিয় একক চার্টে গানটি #৫৩ স্থানে অবস্থান নিয়েছিল।  ট্র্যাক তালিকায়ন  কর্মিবৃন্দ পিংক ফ্লয়েড ডেভিড গিলমোর – অ্যাকোস্টিক গিটার, অরিতিক্ত ইলেকট্রিক গিটার, বেস, মূল কণ্ঠ রিচার্ড রাইট – কিবোর্ড, পিয়ানো, হ্যামন্ড অর্গান নিক মেইসন – ড্রাম, টাম্বুরিন  চার্ট  চার্ট (১৯৯৪) শীর্ষঅবস্থান ইউএস বিলবোর্ড অ্যালবাম রক ট্র্যাক ২১ কানাডিয় একক চার্ট ৫৩   মুক্তির ইতিহাস  অঞ্চল তারিখ বিন্যাস লেবেল ক্যাটালগ নম্বর মার্কিন যুক্তরাষ্ট্র ২৬ মার্চ ১৯৯৪ সিডি-আর (মডার্ন রক/অল্টারনেটিভ রেডিও) কলাম্বিয়া রেকর্ডস CSK 6228  ট্রিভিয়া গানের শেষ থেকে দ্বিতীয় পংক্তিটি, "But they tell me to please go fuck myself", ব্যান্ডের অফিসিয়াল ডিস্কোগ্রাফিতে পিংক ফ্লয়েড লিরিকে "ফাক" শব্দের পরিবর্তে পঞ্চম (এবং চূড়ান্ত) এবং পিংক ফ্লয়েড লিরিকে অষ্টম। অন্যগুলি হল:   "Oh don't talk with me/Please just fuck with me"; "ক্যান্ডি অ্যান্ড অ্যা কারেন্ট বান", বি-সাইডে পিংক ফ্লয়েডের প্রথম একক, "আরনল্ড লেইন"  "I've been mad for fucking years"; "স্পিক টু মি", দ্য ডার্ক সাইড অব দ্য মুন (১৯৭৩) অ্যালবামের প্রথম ট্র্যাক  "Don't give me that do goody good bullshit"; "মানি", দ্য ডার্ক সাইড অব দ্য মুন (১৯৭৩)  "You fucked up old hag"; "পিগ্‌স", অ্যানিম্যাল্‌স (১৯৭৭)  "I've got thirteen channels of shit on the TV to choose from"; "নোবডি হোম", দ্য ওয়াল (১৯৭৯)  "You little shit"; "দ্য ট্রায়াল", দ্য ওয়াল (১৯৭৯)  "Fuck all that", "নট নাও জন", দ্য ফাইনাল কাট (১৯৮৩)  তথ্যসূত্র  বহিঃসংযোগ  বিষয়শ্রেণী:১৯৯৪-এর গান বিষয়শ্রেণী:পিংক ফ্লয়েডের গান বিষয়শ্রেণী:ডেভিড গিলমোর রচিত গান বিষয়শ্রেণী:পলি স্যামসন রচিত গান বিষয়শ্রেণী:বব এজরিন প্রযোজিত গানের রেকর্ডিং বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:রক গীতিকাব্য বিষয়শ্রেণী:সঙ্গীত সম্পর্কে গান বিষয়শ্রেণী:বিক্ষোভের গান
হোস্টেল রিটার্নস হলো ২০১৩ সালের নেপালি ভাষার চলচ্চিত্র হোস্টেলের একটি সিক্যুয়াল এবং নেপালের সাধারণ প্রকৌশল শিক্ষার্থীদের হোস্টেল জীবনের উপর ভিত্তি করে নির্মিত একটি চলচ্চিত্র। এটি পরিচালনা করেছেন সুরজ ভূসাল ও প্রয়োজনা করেছেন মিঃ সুনীল রাওয়াল, সুনীল নিজে চলচ্চিত্রে ওয়ার্ডেনের চরিত্রে অভিনয় করেছেন। এছাড়াও তরুণ অভিনেতা ও অভিনেত্রী যেমন সুশীল শ্রেষ্ঠ (প্রতাপ), সশি শ্রেষ্ঠা (সীমা), নাজির হুসেন (রামেশ্বর), স্বস্তিমা খড়কা (এলিনা) প্রমুখ চলচ্চিত্রটিতে অভিনয় করেছেন।   পটভূমি  হোস্টেল রিটার্নস সুরজ ভুসাল পরিচালিত এবং দুর্গিশ ফিল্মসের ব্যানারে সুনীল রাওয়াল প্রযোজিত ২০১৫ সালের নেপালি কিশোর প্রণয়ধর্মী চলচ্চিত্র। এই চলচ্চিত্রটি ২০১৩ সালের চলচ্চিত্র হোস্টেলের একটি সিক্যুয়েল এবং এটি সিভিল ইঞ্জিনিয়ারিংয়ের ছাত্রদের হোস্টেল জীবনের উপর ভিত্তি করে নির্মিত বলিউড চলচ্চিত্র থ্রি ইডিয়টস থেকে অনুপ্রাণিত। হোস্টেলের সিক্যুয়েল হওয়া সত্ত্বেও, এই ছবিতে কোনও পূর্বের তারকাদের অন্তর্ভুক্ত করা হয়নি। প্রকৃতপক্ষে, ছবিতে নাজির হুসেন, সুশীল শ্রেষ্টা, শশী শ্রেস্তা, সস্তিমা খাদকা, সুশীল সীতাউলা, জেনি শ্রেস্তা এবং অভয় বড়াল চলচ্চিত্র জগতের নতুন মুখ হিসেবে অভিনয় করেছেন।  এটি মূলত ৮ ই মে ২০১৫ সালে মুক্তি পাওয়ার কথা ছিল কিন্তু ২৫ এপ্রিল ২০১৫-এ নেপালে ভূমিকম্পের কারণে এর মুক্তির তারিখ পেছানো হয়। এটি পরবর্তীতে ২১ শে আগস্ট ২০১৫ সালে প্রকাশিত হয়।   অভিনেতা এবং কলাকুশলী   প্রতাপ রাজ ভান্ডারী চরিত্রে সুশীল শ্রেষ্ঠা  কুমার প্রসাই চরিত্রে অভয়া বড়াল  সমীর ভট্ট চরিত্রে সুশীল সীতৌলা  রমেশ্বর যাদব চরিত্রে নাজির হুসেন  সীমা জোশির চরিত্রে শশী শ্রেষ্ঠা  এলিনা খড়কার চরিত্রে স্বস্তিমা খড়কা  রাজেন্দ্র মোক্তান রঙিন শিল্পী  উত্তম নিউপনে সাউন্ড মিক্সার, সাউন্ড ডিজাইনার  ওয়ার্ডেন চরিত্রে সুনীল রাওয়াল  প্রতীক শর্ম হিসাবে জেনি শ্রেষ্ঠা   সংগীত    ট্র্যাক তালিকা    প্রচারণা  হোস্টেল রিটার্নের প্রচারণা অন্যান্য প্রচারণা থেকে আলাদা ছিল। সিনেমার পাবলিসিটি ডিজাইনার দিপেশ খাদকা ও চলচ্চিত্রের ক্রুরা বিভিন্ন কলেজে ছাত্রদের সামনে সরাসরি অভিনয়ের মাধ্যমে প্রচারণা করেছিলেন। যেহেতু চলচ্চিত্রটি ইঞ্জিনিয়ারিং ছাত্র এবং তাদের বাবা-মাকে নিয়ে তাই দলটি ছাত্রদের মূল দর্শক হিসেবে টার্গেট করেছিল।   অভ্যর্থনা  হোস্টেল রিটার্নসের প্রিমিয়ার শো ১৯ আগস্ট ২০১৫ এ অস্ট্রেলিয়ায় অনুষ্ঠিত হয়েছিল। এরপরে এটি ২১ আগস্ট ২০১৫ তে নেপালে মুক্তি পায়। হোস্টেলের রিটার্নসের উদ্বোধন আক্রমণাত্মক ছিল। বলিউডের চলচ্চিত্র অল ইজ ওয়েলকে হারিয়ে এর ৮০% দখল ছিল।  মাত্র দু'দিনে চলচ্চিত্রটি ১ কোটি ১ লক্ষ টাকা আয় করেছে।   আরও দেখুন   হোস্টেল  নেপালে ভূমিকম্প   তথ্যসূত্র    বহিঃসংযোগ       নেপালি চলচ্চিত্র হোস্টেল রিটার্নস ২০১৫  বিষয়শ্রেণী:নেপালি চলচ্চিত্র বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:কাঠমান্ডুতে ধারণকৃত চলচ্চিত্র